Giovanni Boldini ateljeessaan, Alice Guérinin valokuva, ehkä vuodelta 1925.
**Giovanni Boldini** (1842 Ferrara, Italia – 1931 Pariisi, Ranska) oli italialainen taidemaalari. Hän maalasi uransa varrella paljon muotokuvia oman aikansa Pariisin rikkaista ja kuuluisista.

Elämänvaiheita
--------------

Boldini syntyi suurperheeseen, jossa oli kolmetoista lasta. Alkuopetuksensa hän sai isältään, joka oli koristemaalari.

Firenzen taideakatemiaan Boldini pääsi 22-vuotiaana, vuonna 1862. Hän tutustui siellä nuoriin taideopiskelijoihin, joita ei akatemian vanhakantaisuus innostanut. Heitä kiinnosti muun muassa ulkoilmamaalaus. Ryhmä kutsui itseään nimellä Macchiaoli. Opiskeluaikoijen parhaita töitä Boldinilla on sarja maisemafreskoja Villa La Falconierassa.

Ryhmällä oli pysyä vaikutus Boldinin taiteelliseen tyyliin. Siihen kuului elävä värien käyttö ja irtonaisen lentävä siveltimen käyttö. Maisemia enemmän Boldinia kiinnostivat muotokuvat ja hän yritti luoda uraa muotokuvamaalarina Lontoossa. Vuonna 1871 hän asettui Pariisiin.

Ateljeensa Boldini perusti Place de Pigallelle ja hän piti ensimmäisen näyttelynsä vuonna 1874. Hänen rohkea, valuva siveltimen käyttönsä alkoi nopeasti herättää huomiota. Muutamassa vuodessa hänestä tuli Pariisin varakkaan yläluokan suosikkimaalari ja teki tuottavia sopimuksia taidekauppiaiden kanssa.Hän ystävystyi muiden yläluokkaa kuvanneiden maalareiden, kuten John Singer Sargentin ja Paul César Helleun kanssa. Ystäväpiiriin lukeutuivat myös Adolph von Menzel ja Edgar Degas, joista jälkimmäinen oli suuri Boldinin ihailija.

Kun päästiin 1900-luvun alkuun, Boldinista oli tullut Pariisin suosituin muotokuvamaalari. Hänelle pystyi kilpailemaan ainoastaan Lontooseen asettunut John Singer Sargent. Muutamaa vuotta ennen poismenoaan hän lopetti maalaamisen. Hänet haudattiin toivoidensa mukaisesti synnyinkaupunkiinsa.

Boldinin maalauksia on nykyään monissa merkittävissä taidemuseoissa. Pitkään luultiin että yksi teoksista on kadonnut. Se löydettiin vuonna 2010. Maalaus liittyy Pariisissa sattuneeseen suljetun huoneiston tapaukseen. Asunnossa asui 1900- luvun alun Ranskan julkisuuden henkilön Marthe de Florianin lapsenlapsi. Hän oli paennut toista maailmansotaa Etelä-Ranskaan, eikä ilmeisesti enää koskaan käynyt huoneistossaan. Huoneistossa oli upea Marthe de Florianin muotokuva. Hänen juoruttiin olleen Boldinin rakastajatar.

Maalauksia
----------

* Giuseppe Verdi, maalattu vuonna 1886.*Giuseppe Verdi*, maalattu vuonna 1886.
* Clara Ward, Caraman-Chimayn prinsessa, maalattu vuonna 1889.*Clara Ward, Caraman-Chimayn prinsessa*, maalattu vuonna 1889.
* Robert de Montesquioun muotokuva, maalattu vuonna 1897.*Robert de Montesquioun muotokuva*, maalattu vuonna 1897.
* Markiisitar Luisa Casati vinttikoiran kanssa, maalattu vuonna 1908.*Markiisitar Luisa Casati vinttikoiran kanssa*, maalattu vuonna 1908.
* Rita de Acosta Lydigin muotokuva, maalattu vuonna 1911.*Rita de Acosta Lydigin muotokuva*, maalattu vuonna 1911.

Lähteet
-------

1. 1 2 3 4  Giovanni Boldini Biography Artnet. Viitattu 11.5.2023 (englanniksi)
2. 1 2 3 4 5  This Day in History: December 31. Viitattu 11.5.2023 (englanniksi)
3. ↑   New York Times 18.1.1931 (englanniksi)

Aiheesta muualla
----------------

* 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Italia
* Israel
* Yhdysvallat
* Tšekki
* Australia
* Alankomaat
* Puola
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz
* Museum of Modern Art
* Musée d'Orsay
* RKD Artists
* ULAN

 |
|  |
| Henkilöt | 
* Italian People
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |